
2020 г.
I. ОБЩИ ПОЛОЖЕНИЯ
Чл. 1. С тези правила се уреждат условията за кандидатстване и класиране на кандидатите за обучение в образователно-квалификационната степен (ОКС) „Магистър“ във Висше училище по телекомуникации и пощи (ВУТП).
Чл. 2. Обучението по държавна поръчка и платено обучение се извършва в редовна и задочна форма в зависимост от утвърдените места за прием от Министерския съвет (МС).

Чл. 3. Местата за прием по чл. 21, ал. 3 от Закона за висше образование (ЗВО) (платено обучение) се определят от Академичния съвет (АС) на ВУТП. Приетите по чл. 21, ал. 3 заплащат семестриална такса, определена от АС. Обучението се извършва в редовна и задочна форма в зависимост от утвърдените от АС места за прием.
Чл. 4. ВУТП провежда обучение в ОКС „Магистър“ по държавна поръчка и срещу заплащане в:


Професионално направление „Комуникационна и компютърна техника” по специалности:
· Мобилни комуникации и интернет;
· Информационни технологии.

Професионално направление „Администрация и управление” по специалности:
· Управление на услуги;
· Смарт лидерство.
Чл. 5. Формите на обучение са редовно и задочно.
II. УСЛОВИЯ ЗА КАНДИДАТСТВАНЕ
Чл. 6. За обучение в магистърска степен могат да кандидатстват лица, които имат завършен ОКС „професионален бакалавър“ (по същото професионално направление), ОКС „бакалавър“ и ОКС „магистър”.
Чл. 7. За обучение в магистърска степен по чл. 21, ал. 3 от Закона за висше образование могат да кандидатстват лица, които имат завършено висше образование и притежават ОКС „професионален бакалавър, ОКС „бакалавър“ и ОКС „магистър” с успех от дипломата за завършена степен на висшето образование не по-малък от добър (3.50). ("Успех от диплома за завършена степен на висшето образование" е успехът, който се формира като средноаритметична оценка от средния успех по предметите, включени в учебния план, и от средния успех от оценките от държавните изпити или от защитата на дипломната работа.).
СЪСТЕЗАТЕЛЕН БАЛ И КЛАСИРАНЕ
Чл. 8. Състезателният бал се образува, като сума от средния успех от семестриалните изпити и средния успех от държавния изпит/димпломна работа.
Чл. 9. До участие в класирането се допускат кандидати с минимален бал 7.00. Класирането се извършва по низходящ ред на състезателния бал.

III. ДОКУМЕНТИ ЗА КАНДИДАТСТВАНЕ
Чл. 10. (1) В срок, посочен в Календарния график за прием на студенти, кандидат-студентите кандидатстват онлайн, попълвайки коректно необходимите данни и прикачват файл на:

1. Диплома за завършено висше образование (в случай, че издаването на дипломата е предстоящо, кандидатът представя академична справка или уверение за завършено висше образование);
2. Документ за платена такса за кандидатстване.

(2) При подаване на документите за кандидатстване, кандидат-студентът получава на имейл уникален код.
Чл. 11. (1) Длъжностните лица, които обработват документи, не носят отговорност за неправилно попълнени данни.
(2)
Крайният срок за подаване на документи на кандидат-студенти, желаещи да участват в класиране, е съобразен с Календарния график за прием на студенти за съответната учебна година.
(3)
Заплатената кандидатстудентска такса не се връща на кандидат-студента.

IV. КЛАСИРАНЕ
Чл. 12. Броят на местата за класиране се определя на основание утвърдения план от Министерския съвет по професионални направления.

Чл. 13. (1) Класирането се извършва по реда на посочените специалности и форми на обучение така, както са попълнени онлайн, в низходящ ред на състезателния бал.

(2) Класирането се извършва поетапно в сроковете, обявени от ВУТП в Календарен график за прием на студенти. Кандидатите сами следят обявените класирания и се записват в определените срокове.

(3) Класираните кандидати, които не са се записали в определения срок или не са декларирали писмено желанието си за участие в следващо класиране, отпадат от следващото класиране.
(4) При второ класиране се извършва цялостно прекласиране на кандидатите, в което не участват вече записалите се студенти, класирани по първа специалност и отпадналите съгласно ал. 3.

V.
ЗАПИСВАНЕ НА НОВОПРИЕТИ СТУДЕНТИ
Чл. 14. Записването на новоприетите студенти се извършва със заповед на Ректора на ВУТП по график, обявен на Интернет страницата на ВУ.

Чл. 15. (1) При записване новоприетите студенти представят следните документи: 

1. Диплома за висше образование - оригинал;

2. Документи за записване на новоприети студенти (по образец на ВУТП);

3. Три снимки с формат 3,5см/4,5 см;

4. Медицинско удостоверение от личния лекар;

5. Лична карта, която след проверка се връща на студента;

6. Платежно нареждане за внесена такса обучение (ТО) през първия семестър. Таксата се внася по банкова сметка на ВУТП:

IBAN: BG41BNBG96613100122701; BIC: BNBGBGSD

Банка: БЪЛГАРСКА НАРОДНА БАНКА (БНБ – ЦУ)

Сумата за такса обучение се изписва цифром и словом;

В полето „основание за плащане“ се изписва: ТО – трите имена на новоприетия студент.

Чл. 16. Внесената такса обучение за новоприетите студенти, отписващи се по свое желание, се връща до изтичане на обявените срокове за тяхното записване.

ДОПЪЛНИТЕЛНИ РАЗПОРЕДБИ 

§1.
Кандидат-студентите, представили документи с невярно съдържание, направили опит да дадат невярна информация при попълване на документите или да заблудят приемната комисия или ръководството на ВУТП, се отстраняват от участие в конкурса и се уведомява прокуратурата за търсене на наказателна отговорност. Ако неверността на документите бъде установена след приемането на кандидата за студент, независимо от курса на обучение, той се отстранява от ВУТП и се уведомява прокуратурата за търсене на наказателна отговорност.
§2.
Ректорът изпълнява тези Правила и решава окончателно всички въпроси на основание чл. 32, ал. 1, т. 4 от ЗВО.

§3.
ВУТП си запазва правото да внася промени след утвърждаването на държавния прием за съответната учебна година.
§4. (1) Календарният график за прием на студенти през съответната учебна година е неразделна част от настоящите правила.

(2)
Промените в календарния график се оповестяват в сайта на ВУТП.

